

**המכללה לביטחון לאומי**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק: סצ  
סימוכין: דס 084  
ט"ו בשבט תש"פ  
10 בפברואר 2020

**תאריך:**

סגל המב"ל

פרופ' יוסי בן-ארצי

רל"שית מפקד המכללות

**הנדון: סיכום סגל לסיור יו"ש וירושלים**

1. ביום חמישי ה-6 בפברואר 2020 התקיים דיון בראשות מד"רית מב"ל בנושא סיכום סגל מב"ל לסיור יו"ש וירושלים. השתתפו בדיון: פרופ' יוסי בן-ארצי, מדריכי הצוותים, המדריכה האקדמית והח"מ. להלן סיכום הדיון:
   1. בפתח הסיכום ציינה המד"רית כי היא מצטרפת לשבחים הרבים שניתנו לצוות המארגן של הסיור; הם התמודדו עם בלת"מים רבים וניכר כי עמלם נשא פרי. השקעתם, שקדנותם, רצינותם והאופן בו יישמו את לקחי הסיורים הקודמים הביאו להצלחת הסיור.
   2. התחום המדיני לא בא מספיק לידי ביטוי בסיור זה, והדבר בידנו. עלינו להקפיד לחייב הכנסת התחום המדיני לכלל הסיורים, ובמידת הצורך לשלב זאת בטעינה ביוזמתנו.
   3. הטעינה לסיור זה חופפת לטעינות לסימולציה. על כן יש לייצר רצף של טעינות, שחלקן יוכתבו מראש בגרף וחלקן ישארו להחלטת הצוות המוביל של הסיור.
   4. סך הכל נראה כי יום אחד הספיק לסיור בירושלים במתכונת הנוכחית. במידה ונרצה להרחיב את הסיור ניתן לחבר אותו לסיור בקו התפר או בבקעה (כסיור נפרד).
   5. מתודת פיצול הקורס לקבוצות קטנות סביב נושאים שונים הוכחה כמוצלחת מאד. כדאי לשמר מתודה זו גם בעתיד.
   6. הסיכום הבטל"מי של פרופ' בן ארצי במנהרות הכותל היה מצויין ו"ארז" את הסיור בהר הבית בצורה מאירת עיניים. רצוי לאפשר סיכומים דומים גם בעתיד על מנת שהכל יהיה בהקשר הבטל"מי.

**לקחים לסיורים הבאים**

* 1. בשנה הבאה נבקש בצורה מאורגנת ומתוכננת מראש ממובילי הסיורים להשתתף באישורי תוכניות של סיורים קודמים. הצוות שהוביל את סיור יו"ש וירושלים נקט ביוזמה זו, והתוצאות הטובות נראו בשטח.
  2. יש חשיבות גדולה לסיכום ולתחקור של הסגל, גם אם הצוות המוביל בשנה הבאה יתכנן סיור שונה. במהלך פגרת העבודות יתקיים דיון מרוכז של הסגל על כלל הסיורים בראייה לשנת הלימודים הבאה, כולל בחינת כמות ואורך הסיורים וקביעת עוגנים מחייבים לסיורים השונים.
  3. שיבוץ המשתתפים בצוותים משפיע מאד על היכולת להוציא לפועל את הסיורים, ויש לתת על כך את הדעת כבר בשלב הראשוני של חלוקת הצוותים (לאחר החלטה איזה סיור יוביל כל מדריך צוות).

**מנהלות**

* 1. נוכחות המשתתפים בארוחות ערב שהוזמנו במסעדות צריכות להיות מוגדרות כחובה, שכן לא ניתן לקבל החזר על התשלום לאחר ההזמנה. ניתן לשקול בעתיד לאפשר ארוחת ערב עצמאית במסגרת זמן חופשי.
  2. ככל שהדבר ניתן, מומלץ גם בסיורים הבאים אשר אורכם הוא יותר מלילה אחד ללון במלון אחד, שכן הדבר מקל מאד מבחינת התארגנות.

**בברכה,**

**סא"ל, מתן אור**

**רע"ן הדרכה**